Den Vest-Sjællandske Avis, 1842-05-12
Udenlandske Efterretninger. Jldebranden i Hamborg. Med Personposten, som ankom hertil i Aftes, have vi modtaget Aviser fra Hamborg af 9de Mai. Correspondenten skriver: "Guds Haand har hjemsegt vor kjære Stad, med en tung Prøvelse; dog skatte vi os lykkelige, i dette Øieblik den 8de) da vi nedskrive dette, at kunne med dele den Forsikkring, at den egentlige Fare er aldeles beseiret, idet Jldebranden, som siden Himmelfartsdagen har raset inden vore Mure og desværre lagt flere af vor Stads Qvarterer i Aske, har i Nærheden af "Steinthor" naaet sit Maal. Alle mulige Anstalter ere trufne til at forhindre et nyt Udbrud af Jlden, og saaledes kunne endelig Hamborgs Borgere, efter at have overstaaet en saa rædselfuld Katastrophe, igjendrage Aande og skue hen over det, som det fortærende Element har ladet tilbage. Den største Deel af vore Varelagere saavelsom Bankens Fonds ere blevne frelste. Den nye Børs staaer endnu ufortæret og vil, saa haabe vi, med det Første atter blive aabnet, for at de mangfoldige Jnteresser, som Udlandet knytter med os, maae lide saa ringe Afbrydelse som muligt. Med en i Sandhed trøstefuld Følelse kunne vi berette, hvor mandhaftigt og besluttet, hvor enigt og eftertænksomt Hamborgs Borgersind har beviist sig under denne i vor Historie exempelløse Katastrophe; hvo der blot havde bragt Sit i Sikkerhed, tænkte ikke meere paa sig selv, men lagde Haand paa Værket for at sætte Grændser for Ødelæggelsens Udbredelse. "Correspondentens" Officin er blevet et Rov for Luerne. Alle Bestræbelser for at frelse St.Petri Kirke, Stadens ældste Kirke, vare forgjeves Jagen Pen formaaer at skildre det Skue, Hamborg frembød i de tre Skrækkens Dage; omtrent Kl. 10 Søndag Formiddag blev man endelig Herre over Jlden. Paa Voldene og udenfor Portene seer man overalt Mennesker leire sig, dog er den almindelige Orden intet Sted bleven forstyrret. Hist og her har man arresteret nogle lave Personer. Raadsforsamlinger har i en Bekjendtgjørelse af 8de Mai tilkjendegivet at Rygterne og Anlæggelse af Jld i de angrebne Dele af Staden have ved de hidtil foretagne Undersøgelser ikke bekræftet sig." – Et Extrablad til Børsenhalle af 9de Mai melder, at henimod 60 Gader, Strader og offentlige Pladser ere ødelagte, tre Kirker (Correspondenten nævner kun 2), Raadhuset, det Embeckske Huus, Banken, Archivet, den gamle i Børs, Tugthuset, Spindehuset og Detentionshuset. flere Postbureauer, Bureauerne for de politiske Aviser, den gamle Børsenhalles Bygning, næsten alle Gjestgivergaarde og over 1000 Vaaningshuuse og Magaziner ere ødelagte og desuden et stort Antal forskjellige Bygninger beskadigede. Tabet af Menn skeer kan ikke være ubetydeligt, men det lader sig endnu ikke angive. Til Beroligelse for Handelstanden tilføie vi, at iblandt de fra Jldebranden forskaanede Gader, ere "Cremon." "Catharinenstrasse," "Grimm, Gröningerstrase," "Grosse Reichenstrase" og nene og alte Wandrahm," altsaa den Deel af Staden, som indesluttede det største Forraad af Varer, og at samtlige i disse Gader liggende Magaziner med deres betydelige Varelagere ere reddede, saa at, om der ogsaa er tabt mange Varer, ere dog endnu flere reddede. Banken er vel brændt, men Sølvbarrerne og de contante Penge (Pjastre) ere frelste. Bankbetalingerne have deres Gang. (Neue Zeitung er ikke kommen; formodentlig maa dens Officin være brændt.)